CELEX: 32022R0149
Language: el
Date: 2022-02-03 00:00:00
Title: Κανονισμός (ΕΕ) 2022/149 του Συμβουλίου της 3ης Φεβρουαρίου 2022 για την τροποποίηση του κανονισμού (ΕΕ) αριθ. 101/2011 για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία

4.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 25/7
               
            
         ΚΑΝΟΝΙΣΜΟΣ (ΕΕ) 2022/149 ΤΟΥ ΣΥΜΒΟΥΛΙΟΥ
         της 3ης Φεβρουαρίου 2022
         για την τροποποίηση του κανονισμού (ΕΕ) αριθ. 101/2011 για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
         Έχοντας υπόψη την απόφαση 2011/72/ΚΕΠΠΑ του Συμβουλίου, της 31ης Ιανουαρίου 2011, για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (1),
         Έχοντας υπόψη την κοινή πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 101/2011 (2) θέτει σε εφαρμογή δέσμευση περιουσιακών στοιχείων δυνάμει της απόφασης 2011/72/ΚΕΠΠΑ κατά ορισμένων προσώπων και οντοτήτων που έχουν προσδιοριστεί ως υπεύθυνα για παράνομη ιδιοποίηση τυνησιακών κρατικών κεφαλαίων.
                  
               
                     (2)
                  
                  
                     Στις 3 Φεβρουαρίου 2022 το Συμβούλιο εξέδωσε την απόφαση (ΚΕΠΠΑ) 2022/154 (3)για την τροποποίηση της απόφασης 2011/72/ΚΕΠΠΑ όσον αφορά τις προϋποθέσεις υπό τις οποίες μπορούν να εξακολουθήσουν να δεσμεύονται τα κεφάλαια ενός αποθανόντος προσώπου.
                  
               
                     (3)
                  
                  
                     Η εν λόγω τροποποίηση εμπίπτει στο πεδίο εφαρμογής της Συνθήκης και, επομένως, απαιτείται κανονιστική πράξη στο επίπεδο της Ένωσης για την εφαρμογή της, ιδίως για να διασφαλιστεί η ομοιόμορφη εφαρμογή της σε όλα τα κράτη μέλη.
                  
               
                     (4)
                  
                  
                     Επομένως, ο κανονισμός (ΕΕ) αριθ. 101/2011 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) αριθ. 101/2011 τροποποιείται ως εξής:
            
                        1)
                     
                     
                        παρεμβάλλεται το ακόλουθο άρθρο:
                        
                           «Άρθρο 2α
                           Σε περίπτωση θανάτου προσώπου που περιλαμβάνεται στο παράρτημα I:
                           
                                       α)
                                    
                                    
                                       εάν το πρόσωπο αυτό είχε καταδικαστεί ποινικά για ιδιοποίηση κρατικών κεφαλαίων πριν από τον θάνατό του, τα κεφάλαια και οι οικονομικοί πόροι που ανήκαν στο εν λόγω πρόσωπο ή που βρίσκονταν στην ιδιοκτησία ή την κατοχή του ή τελούσαν υπό τον έλεγχό του εξακολουθούν να δεσμεύονται μέχρι να εκτελεστούν οι δικαστικές αποφάσεις για την ανάκτηση των ιδιοποιημένων κρατικών κεφαλαίων και την καταβολή προστίμων·
                                    
                                 
                                       β)
                                    
                                    
                                       εάν το πρόσωπο αυτό δεν είχε καταδικαστεί ποινικά για το εν λόγω αδίκημα πριν από τον θάνατό του, τα κεφάλαια και οι οικονομικοί πόροι που ανήκαν στο εν λόγω πρόσωπο ή που βρίσκονταν στην ιδιοκτησία ή την κατοχή του ή τελούσαν υπό τον έλεγχό του εξακολουθούν να δεσμεύονται για εύλογο χρονικό διάστημα, με την επιφύλαξη του άρθρου 12 παράγραφος 5. Εάν εντός της προθεσμίας αυτής ασκηθεί αστική ή διοικητική αγωγή για την ανάκτηση ιδιοποιημένων κρατικών κεφαλαίων, τα κεφάλαια και οι οικονομικοί πόροι που ανήκαν στο εν λόγω πρόσωπο ή που βρίσκονταν στην ιδιοκτησία ή την κατοχή του ή τελούσαν υπό τον έλεγχό του εξακολουθούν να δεσμεύονται μέχρι την απόρριψη της αγωγής ή, εάν γίνει δεκτή, μέχρι την εκτέλεση της απόφασης του δικαστηρίου για την ανάκτηση των ιδιοποιημένων κεφαλαίων.»·
                                    
                                 
                     
                  
                        2)
                     
                     
                        στο άρθρο 12, προστίθεται η ακόλουθη παράγραφος:
                        
                           «5.   Το Συμβούλιο προβαίνει στις αναγκαίες τροποποιήσεις του καταλόγου του παραρτήματος I, εφόσον κρίνει ότι δεν πληρούνται πλέον οι προϋποθέσεις του άρθρου 2α για τη διατήρηση της δέσμευσης κεφαλαίων και οικονομικών πόρων που ανήκαν στο αποθανόν πρόσωπο ή που βρίσκονταν στην ιδιοκτησία ή την κατοχή του ή τελούσαν υπό τον έλεγχό του.».
                        
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Φεβρουαρίου 2022.
            
               
                  Για το Συμβούλιο
               
               
                  Ο Πρόεδρος
               
               J.-Y. LE DRIAN
            
         
         
            (1)  ΕΕ L 28 της 2.2.2011, σ. 62.
         
            (2)  Κανονισμός (ΕΕ) αριθ. 101/2011 του Συμβουλίου, της 4ης Φεβρουαρίου 2011, για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία (ΕΕ L 31 της 5.2.2011, σ. 1).
         
            (3)  Απόφαση (ΚΕΠΠΑ) 2022/154 του Συμβουλίου, της 3ης Φεβρουαρίου 2022, για την τροποποίηση της απόφασης 2011/72/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (βλέπε σελίδα 2022/154 της παρούσας Επίσημης Εφημερίδας).